Tunes Live Podcast – Page 2 – Tunes Studio
Luke Smith is die keyboard player in Light & Shade en deesdae jol hy ook saam met Duke Duke in ‘n projek genaamd Groove Digger. Musiek is so diep in Luke in gegrafeer dat hy nie regtig ‘n helder herinnering kan oproep van wanneer sy musieksaadjie ontkiem het nie. Luke vertel ons van sy wedervaringe in Sjina, mense wat nie by hul woord kan hou nie, kerk stories en hoe sy musiekloopbaan basies tot en met 2016 slegs in die kerk uitgespeel het. Hierdie man is uitnemend in nie alleen keyboard speel nie, maar ook drums, bass guitar, guitar en viool en hy tree as tromspeler op in ‘n kersproduksie hierdie Desember.
Ethan Florus is ‘n baie talentvolle kitaarspeler, sanger en song writer wat die Wynland Distrik al plat gespeel het met residencies by Balboa, Bohemia en Mystics, asook by wynplase. Sy debuut EP, Windmill is beskikbaar op Google Play Music (https://play.google.com/store/search?q=ethan%20florus&hl=en). Ons chat oor sy studies in Klasieke kitaar by die Universiteit van Stellenbosch; hoe hy dit kombineer met ‘n jazz agtergrond deur ‘n mentor wat hom as kind gespot het as ‘n great alent; lyrical themes; song writing en hoe hyoënskynlike negatiwiteite in positiewe dinge omskakel. Tunes Live is beskikbaar op iTunes en kan vanaf www.tunesstudio.co.za afgelaai word.
Schalk van der Merwe is ‘n legendariese freelance bassist wat met name soos Karin Zoid, Bed on Bricks, Gerald Clark, Delta Blu, Billy Goat en vele meer geassosieer word. Schalk en drie ander venote sit agter die onlangse gelanseerde, BandwithPro aanlyn musiek leer en interaktiewe platvorm. Hierdie is ‘n uiters eiesoortige inisiatief waar ‘n mens aanlyn sessies kan bespreek met onder andere Valiant Swart, Tim Rankin, Darren Petersen, Basson Laubscher, Simon Orange, Henry Steel, Shaun Johannes en vele meer. Dit is super eenvoudig om in te teken en hierdie aanlyn platvorm is toeganklik vir beginner, intermediêre en professionele musikante. Tunes Live is beskikbaar op www.tunesstudio.co.za en kan vanaf iTunes afgelaai word.
James Lombard is ‘n aktiewe freelance drummer wat onder andere werk doen vir Pieter Toerien Productions. Hy het drums gespeel in West Side Story, Funny Girl en Evita. James het met hierdie interessante beroep oorsee getoer. Hier op Suid-Afrikaanse bodem speel hy vir Betsy Beers, Ethan Floris, DURGE en meer. Hy was vantevore werksaam met Bianca Wood en Swing Collective om ‘n paar te noem. Ons gesels oor sy blootstelling aan Jazz toe hy vir twee jaar in Princeton High School in Amerika was, classical percussion en natuurlik sy oorsese avonture as ‘n drummer in ‘n toerende musical.
Andre-skywalker van der Merwe is ‘n freelance bassist wat veral, maar nie alleenlik nie, die Blues-rock scene aan die brand speel. Hy werk en het al saam met mense gewerk soos Crimson house, Ann Jangle, Aidan Martin, Basson Laubscher, Slow Jack en Bam Bam Brown. Hy gesels oor die freelance game en hoe ‘n mens jou datums kan book om seker te maak jy kry die regte jobs, die belangrikheid van networking, sy dae as werknemer by Killcity Blues en Marshall Music. Ons praat oor die highs van gigs en hoe die party kan moeilikheid maak. Ons chat ook oor sy mal ervaring om met Aidan Martin se album, Refugee onder ‘n internasionale producer te werk, wat al met onder andere Led Zepplin gewerk het. Andre is ‘n ou wat seker maak die jam gebeur en dit kan ‘n mens maar huis toe vat.
Tunes Live kan vanaf www.tunesstudio.co.za afgelaai en gestream word en is beskikbaar op iTunes.
Rossouw Wentzel speel kitaar in die band, Sunset Sweatshop. Hierdie ouens het met harde werk en ‘n deeglike strategie in ‘n relatiewe kort tydjie baie vermag as ‘n band. Hul debuut album, Chasing Gold is deur Coleske Artists uitgereik en daar het reeds twee musiekvideo’s verskyn van hul singles “move it” en “come along”. Ons chat oor hoe die band ‘n elektroniese aanslag tot hul musiek kombineer met rock klanke, die rol wat die producer gespeel het op hul album, die skryf van songs, interessante en groot shows wat hul al gespeel het soos onder andere Sokkie is Groot in Pretoria en meer. Tunes Live is beskikbaar op iTunes en kan vanaf www.tunesstudio.co.za afgelaai word.
Wouter Reyneke is die hoof van die fakulteit van COPA in Kaapstad, asook ‘n baie talentvolle bassist wie se vryskut resïmé kunstenaars soos Albert Frost, Mel Botes, Beeskraal, Albert Myntjies, Pedro Barbosa en The Betsie Beers, om ‘n paar te noem, insluit. Ons gesels oor die strukturering van kursusse by Campus of Performing Arts; sy jazz studies by die Tswane Universiteit van Tegnologie; die jazz scene; wedding gigs en veel meer. Tunes Live is beskikbaar op iTunes en kan vanaf www.tunesstudio.co.za afgelaai word.